Szám: 1518-92/2022.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**55/2020. (II.27.) Kgy. sz. határozatában** a Közgyűlés egyetértett a Háziorvosi Életpálya Modell bevezetésével, és felkérte a polgármestert a tapasztalatokról a Közgyűlés tájékoztatására, valamint a modell kiegészítése lehetőségének vizsgálatára.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A tervezett, a háziorvosi alapellátást érintő jogszabályi változásokra tekintettel a beszámoló végén található határozatban javaslatot teszek a határozat határidejének módosítására.

**275/2020. (IX.24.) Kgy. sz. határozatában** a Közgyűlés a Szent Gellért utcát és a Ferenczy István utcát összekötő közút Szent Kvirinről elnevezéséről döntött.

**Dr. Holler Péter, a Hatósági Osztály vezetője jelenti:** Az érintett közút megépítését követően a közterület Szent Kvirinről történő elnevezésére vonatkozó előterjesztés a Tisztelt Közgyűlés decemberi ülésének napirendjén szerepel.

**318/2020. (X.29.) Kgy. sz. határozatában** a Közgyűlés az orvosi ügyelet átvételéről döntött, és felkérte a polgármestert, hogy a háziorvosokkal a háziorvosi feladatok ellátására kötött megállapodások, valamint az ügyeleti feladatok ellátására kötött szerződések az ügyelet működésének tapasztalatai alapján kerüljenek felülvizsgálatra.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A tervezett, az orvosi ügyeletet érintő jogszabályi változásokra tekintettel a beszámoló végén található határozatban javaslatot teszek a határozat határidejének módosítására.

**132-133/2021. (IX.30.) Kgy. sz. határozataiban** a Közgyűlés egyetértett a szombathelyi 10599 hrsz.-ú, kivett közút megnevezésű ingatlan országos közútterületként kezelt része, valamint a 10811/47 hrsz.-ú kivett országos közút megnevezésű ingatlan Magyar Állam tulajdonába kerülésével.

**Nagyné Dr. Gats Andrea, a Jogi és Képviselői Osztály vezetője jelenti:** A telekalakítás megtörtént, az ingyenes tulajdonba adási szerződések aláírásra kerültek.

**233/2021. (XI.25.) Kgy. sz. határozatában** a Közgyűlés a Perfect Change-Metex 05 Controll SE Óperint u. 1. szám alatti pincehelyiségre vonatkozóan fennálló ingyenes használati jogviszonyának meghosszabbításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A megállapodás módosítása aláírásra került.

**55/2022. (II.24.) Kgy. sz. határozatában** a Közgyűlés egyetértett a „Multifunkcionális városi közszolgáltatási telephely Szombathely-Sárdi ér út” elnevezésű projekt megvalósítási határidejének módosításával, és felhatalmazta a polgármestert a támogatói okirat módosításának kezdeményezésére.

**Nagyné Dr. Gats Andrea, a Jogi és Képviselői Osztály vezetője jelenti:** A támogatói okirat módosítása aláírásra került, a projekt új záró dátuma 2023. december 31. napja.

**63/2022. (II.24.) Kgy. sz. határozatában** a Közgyűlés a 2014-2019. közötti időszakot érintő egyes projektekről szóló tájékoztatót tudomásul vette, és felkérte az előterjesztőt, hogy készüljön az érintett projektekről bővebb tájékoztató, amely bemutatja az egyes projektek műszaki tartalmának és költségeinek módosulását is.

**Kalmár Ervin, a Városüzemeltetési Osztály vezetője jelenti:** Az anyag előkészítése – annak nagyságára tekintettel – folyamatban van, ezért a beszámoló végén található határozatban javaslatot teszek a határozat határidejének módosítására.

**76/2022. (II.24.) Kgy. sz. határozatában** a Közgyűlés a szociális munka területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések 2022. november 11. napján átadásra kerültek.

**156/2022. (V.26.) Kgy. sz. határozatában** a Közgyűlés egyetértett a zéró kibocsátásról szóló nyilatkozat tartalmával, és felhatalmazta a polgármestert a nyilatkozat aláírására.

**Nagyné Dr. Gats Andrea, a Jogi és Képviselői Osztály vezetője jelenti:** A nyilatkozat aláírásra, a csatlakozási szándék 2022. november 17. napján jóváhagyásra került.

**196/2022. (V.26.) Kgy. sz. határozatában** a Közgyűlés felkérte a polgármestert a 0790/5 hrsz. alatti, szennyvízátemelővel és víziközművel érintett ingatlan tulajdonosával az ingatlan megvásárlása érdekében tárgyalás kezdeményezésére és az ingatlan tulajdonba vétele feltételeinek vizsgálatára.

**Kalmár Ervin, a Városüzemeltetési Osztály vezetője jelenti:** A szabályozási terv módosítása elengedhetetlen feltétel a szennyvízátemelő területének rendezéséhez, ezért a beszámoló végén található határozatban javaslatot teszek a határozat határidejének módosítására.

**197/2022. (V.26.) Kgy. sz. határozatában** a Közgyűlés a 3683/2 hrsz.-ú ingatlan Csónakázó-tó körüli sétánya Wagner András sétánynak elnevezéséről döntött.

**Dr. Holler Péter, a Hatósági Osztály vezetője jelenti:** A Csónakázó-tó körüli sétány Wagner Andrásról történő elnevezésére vonatkozó előterjesztés a Tisztelt Közgyűlés decemberi ülésének napirendjén szerepel.

**289/2022. (IX.29.) Kgy. sz. határozatában** a Közgyűlés hozzájárult a Szombathelyi Bartók Béla Zeneiskola Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés Polgármester Úr által aláírásra került, az Alapítvány részéről történő aláírása folyamatban van.

**290/2022. (IX.29.) Kgy. sz. határozatában** a Közgyűlés hozzájárult a PontMás Vas Megyei Autista Gyermekekért Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra, a támogatás átutalásra került.

**291/2022. (IX.29.) Kgy. sz. határozatában** a Közgyűlés hozzájárult az Alapítvány a Kerekesszékes Teniszért részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés Polgármester Úr által aláírásra került, az Alapítvány részéről történő aláírása folyamatban van.

**292/2022. (IX.29.) Kgy. sz. határozatában** a Közgyűlés hozzájárult a Savaria University Press Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra, a támogatás átutalásra került.

**293/2022. (IX.29.) Kgy. sz. határozatában** a Közgyűlés hozzájárult a Zseboroszlán Vas Megyei Koraszülöttekért Közhasznú Alapítvány és az Alpokalja a Daganatos Gyermekekért Alapítvány támogatásához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződések aláírása megtörtént.

**296/2022. (IX.29.) Kgy. sz. határozatában** a Közgyűlés hozzájárult a Boldog Brenner János Óvoda újonnan épített kerítésének fennmaradásához, és a lekerített közterületnek határozatlan időre az óvoda ingyenes használatába adásáról döntött.

**Kalmár Ervin, a Városüzemeltetési Osztály vezetője és Nagyné Dr. Gats Andrea, a Jogi és Képviselői Osztály vezetője jelentik:** Az ingyenes használatba adási szerződés 2022. október 20. napján aláírásra került.

**324/2022. (IX.29.) Kgy. sz. határozatában** a Közgyűlés a SZOVA NZrt. és az Önkormányzat között létrejött üzemeltetési megállapodás módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** Az üzemeltetési megállapodás módosítása aláírásra került.

**325/2022. (IX.29.) Kgy. sz. határozatában** a Közgyűlés tudomásul vette a SZOVA NZrt. Felügyelőbizottságába munkavállalói küldött delegálását, és felhatalmazta a polgármestert a társaság alapszabálya módosításának aláírására.

**Nagyné Dr. Gats Andrea, a Jogi és Képviselői Osztály vezetője jelenti:** Az alapszabály módosítása aláírásra került.

**328/2022. (IX.29.) Kgy. sz. határozatában** a Közgyűlés jóváhagyta a szombathelyi 4370 hrsz.-ú, kivett beépítetlen terület megnevezésű ingatlanra vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati felhívás 2022. október 3. napján kifüggesztésre került, a pályázatok beadásának határideje 2022 november 2. napja volt. A pályázati eljárás ajánlat hiányában eredménytelenül zárult. A felhívás ismételten kifüggesztésre került, az ajánlatok benyújtási határideje 2022. december 14. napja.

**331/2022. (IX.29.) Kgy. sz. határozatában** a Közgyűlés felhatalmazta a polgármestert a BMÖGF/930/2021. számú Támogatói Okirat módosításának kezdeményezésére.

**Nagyné Dr. Gats Andrea, a Jogi és Képviselői Osztály vezetője jelenti:** A módosítási igény benyújtásra került.

**335/2022. (IX.29.) Kgy. sz. határozatában** a Közgyűlés a 259/2022. (VI.27.) Kgy. sz. határozattal hozott előzetes településfejlesztési döntés kiegészítéséről döntött, és felkérte a polgármestert a szükséges tervek és alátámasztó munkarészek elkészíttetésére, a véleményezési eljárás lefolytatására.

**Sütő Gabriella, városi főépítész jelenti:** A véleményezési tervdokumentáció még nem készült el, ezért a beszámoló végén található határozatban javaslatot teszek a határozat határidejének módosítására.

**340/2022. (IX.29.) Kgy. sz. határozatában** a Közgyűlés kitüntető díjak adományozásáról döntött.

**Dr. Kovács Előd, a Polgármesteri Kabinet vezetője jelenti:** A díjak átadása a Szent Márton-gálán megtörtént.

**341/2022. (IX.29.) Kgy. sz. határozatában** a Közgyűlés megválasztotta a Savaria Városfejlesztési NKft. ügyvezetőjét.

**Nagyné Dr. Gats Andrea, a Jogi és Képviselői Osztály vezetője jelenti:** Az ügyvezető munkaszerződése és a társaság alapító okiratának módosítása aláírásra került.

**342/2022. (IX.29.) Kgy. sz. határozatában** a Közgyűlés javaslatot tett a SZOMHULL NKft. ügyvezetőjének megválasztására.

**Nagyné Dr. Gats Andrea, a Jogi és Képviselői Osztály vezetője jelenti:** Az ügyvezető munkaszerződése és a társasági szerződés módosítása aláírásra került.

**344/2022. (IX.29.) Kgy. sz. határozatában** a Közgyűlés lakásépítéshez, lakásvásárláshoz nyújtott munkáltatói támogatással kapcsolatos döntést hozott.

**Nagyné Dr. Gats Andrea, a Jogi és Képviselői Osztály vezetője jelenti:** A Közgyűlés felhatalmazása alapján a szükséges munkáltatói intézkedések megtörténtek.

**347/2022. (X.27.) Kgy. sz. határozatában** a Közgyűlés felkérte a polgármestert, kezdeményezze Magyarország Kormányánál az OTÉK rendelkezéseinek a megváltoztatását annak érdekében, hogy a település beépítésre szánt területnek minősülő övezetétől számított 12 km-es körzeten belül is létesíthetők legyenek szélerőművek.

**Sütő Gabriella, városi főépítész jelenti:** Szita Károly, a Megyei Jogú Városok Szövetségének elnöke 2022. november 8. napján kelt levélben felkérésre került, hogy a javaslatot továbbítsa az Építési és Beruházási Minisztérium felé.

**350/2022. (X.27.) Kgy. sz. határozatában** a Közgyűlés javaslatot tett az általános iskolák 2023/2024. tanévre vonatkozó felvételi körzete tervezetének kiegészítésére.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A Szombathelyi Tankerületi Központ értesítése 2022. november 7. napján megtörtént.

**351-352/2022. (X.27.) Kgy. sz. határozataiban** a Közgyűlés hozzájárult a Savaria University Press Alapítvány támogatásához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződések aláírásra, a támogatások összegei átutalásra kerültek.

**353/2022. (X.27.) Kgy. sz. határozatában** a Közgyűlés egyetértett a Horizon2020 NetZeroCities felhívásra benyújtandó pályázat tartalmával.

**Nagyné Dr. Gats Andrea, a Jogi és Képviselői Osztály vezetője jelenti:** A pályázat 2022. november 16. napján benyújtásra került.

**354/2022. (X.27.) Kgy. sz. határozatában** a Közgyűlés egyetértett a Szombathely közigazgatási területén utasváró pavilonok üzemeltetésére vonatkozó, a JCDecaux Hungary Zrt. jogelődjével kötött megállapodás módosításával.

**Kalmár Ervin, a Városüzemeltetési Osztály vezetője jelenti:** A megállapodás módosítása 2022. november 4. napján aláírásra került.

**355/2022. (X.27.) Kgy. sz. határozatában** a Közgyűlés nem engedélyezte a városnév használatát a Savaria Agroker Kft. részére.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a kérelmezőnek 2022. november 3. napján megküldésre került.

**359/2022. (X.27.) Kgy. sz. határozatában** a Közgyűlés felkérte a főispánt a Vas Megyei Kormányhivatal Szombathelyi Járási Hivatal Gyámügyi Osztálya költöztetésére vonatkozó döntésének felülvizsgálatára.

**Dr. Kovács Előd, a Polgármesteri Kabinet vezetője jelenti:** A határozat a főispán részére 2022. október 28. napján megküldésre került.

**361/2022. (X.27.) Kgy. sz. határozatában** a Közgyűlés javaslatot tett a Magyarország 2023. évi központi költségvetéséről szóló 2022. évi XXV. törvény módosítására az önkormányzatokat 2023. évben terhelő szolidaritási adó fizetési kötelezettség felfüggesztése érdekében.

**Stéger Gábor, a Közgazdasági és Adó Osztály vezetője jelenti:** A határozat Varga Mihály Pénzügyminiszter Úr, valamint Dr. Hende Csaba, a Törvényalkotási Bizottság Elnöke, Vas Megye 01. számú OEVK Országgyűlési Képviselője részére 2022. november 4. napján megküldésre került annak érdekében, hogy a szolidaritási hozzájárulás jelenlegi szabályozásának felülvizsgálatát lehetőség szerint szíveskedjenek megtenni.

**365/2022. (X.27.) Kgy. sz. határozatában** a Közgyűlés elfogadta a Polgármesteri Hivatal Szervezeti és Működési Szabályzatának módosítását.

**Nagyné Dr. Gats Andrea, a Jogi és Képviselői Osztály vezetője jelenti:** A Polgármesteri Hivatal Szervezeti és Működési Szabályzatának módosítása 2022. október 28. napján aláírásra került.

**366/2022. (X.27.) Kgy. sz. határozatában** a Közgyűlés hozzájárult az AGORA Savaria Kulturális és Médiaközpont NKft. nyitvatartási idejének módosításához, és egyetértett a társasággal megkötött közművelődési megállapodás módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A közművelődési megállapodás módosítása aláírásra került.

**368/2022. (X.27.) Kgy. sz. határozatában** a Közgyűlés engedélyezte a Savaria Szimfonikus Zenekar részére az Agora Művelődési és Sportház helyiségcsoportja ingyenes használatát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat az AGORA Savaria Kulturális és Médiaközpont NKft. és a Savaria Szimfonikus Zenekar részére megküldésre került.

**369/2022. (X.27.) Kgy. sz. határozatában** a Közgyűlés a Weöres Sándor Színház éttermének zárva tartása miatt a Thea-Club Kft. bérleti díj megfizetése alóli mentesítéséről döntött.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság és a bérlő értesítésre került.

**370/2022. (X.27.) Kgy. sz. határozatában** a Közgyűlés döntött arról, hogy amennyiben az EUROSOLVING Kft. a Savaria Mozi zárva tartása miatt a mozi épületében működő kávézó bezárását határozza el, úgy a bezárás időtartamára a bérleti díj megfizetése alól mentesül.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság és a bérlő értesítésre került.

**371/2022. (X.27.) Kgy. sz. határozatában** a Közgyűlés módosította a Szombathelyi Köznevelési GAMESZ vonatkozásában elrendelt, a Szombathely, Fő tér 40. számú ingatlanból való kiköltözésre vonatkozó intézkedés határidejét, és engedélyezte a GAMESZ részére a Boglárka u. 2. szám alatti ingatlan helyiségcsoportja ingyenes használatát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A döntésről a SZOVA NZrt. és a GAMESZ értesítésre került.

**372/2022. (X.27.) Kgy. sz. határozatában** a Közgyűlés egyetértett azzal, hogy az Önkormányzat által fenntartott 15 óvoda az iskolai téli szünet időtartamával megegyező időtartamra, ügyeleti rendszerben tartson nyitva.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A döntésről az óvodavezetők, a GAMESZ, valamint az ELAMEN Zrt. értesítésre kerültek.

**373/2022. (X.27.) Kgy. sz. határozatában** a Közgyűlés módosította a Polgármesteri Hivatalban az 50/2022. (II.24.) Kgy. sz. határozattal elrendelt igazgatási szünet időtartamát.

**Nagyné Dr. Gats Andrea, a Jogi és Képviselői Osztály vezetője és Desits Zoltán, az Informatikai Iroda vezetője jelentik:** A döntésről a lakosság tájékoztatása megtörtént.

**374/2022. (X.27.) Kgy. sz. határozatában** a Közgyűlés döntött a 2022. évi Szombathelyi Adventi Vásár díszvilágítás kiépítéséhez felajánlott, államháztartáson kívülről érkező támogatások elfogadásáról.

**Lajos Tibor, a Gondnoksági Iroda vezetője jelenti:** A támogatási szerződések megkötésre kerültek, a díszvilágítás kiépítése megtörtént.

**378/2022. (X.27.) Kgy. sz. határozatában** a Közgyűlés egyetértett a „Megújuló Szombathely – tiszta energia saját erőből” című projekt tekintetében a konzorciumi megállapodás módosításával.

**Nagyné Dr. Gats Andrea, a Jogi és Képviselői Osztály vezetője jelenti:** A konzorciumi megállapodás módosítása aláírásra került.

**379/2022. (X.27.) Kgy. sz. határozatában** a Közgyűlés támogatta, hogy a Szombathelyi Távhőszolgáltató Kft. pályázatot nyújtson be a „Megújuló energián alapuló távfűtési rendszer korszerűsítése és fejlesztése” című felhívásra.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság értesítésre került.

**381/2022. (X.27.) Kgy. sz. határozatában** a Közgyűlés meghatározta az óvoda által szervezett egyéb szolgáltatások körét, valamint a szolgáltatásokért fizetendő díjakat.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A döntésről az óvodavezetők értesítésre kerültek.

**384/2022. (X.27.) Kgy. sz. határozatában** a Közgyűlés jóváhagyta a szombathelyi 2164/13 és 2163/1 hrsz.-ú ingatlanok liciteljárás útján, egyben történő értékesítésére vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati felhívás kiírásra került. Az ajánlatok benyújtásának határideje 2022. november 28. napja volt, a felhívásra kettő ajánlat érkezett.

**385/2022. (X.27.) Kgy. sz. határozatában** a Közgyűlés jóváhagyta a szombathelyi külterületi 02089/6 hrsz.-ú ingatlanból telekalakítási eljárás lefolytatását követően kialakuló összesen 171.895 m2 nagyságú terület értékesítésére vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati felhívás kiírásra került. Az ajánlatok benyújtásának határideje 2022. november 28. napja volt, a felhívásra nem érkezett ajánlat.

**386/2022. (X.27.) Kgy. sz. határozatában** a Közgyűlés felhatalmazta a SZOVA NZrt. vezérigazgatóját, hogy a társaság belső szabályzatainak megfelelően folytassa le a 0172/6 és 0172/10 hrsz.-ú ingatlanok meghatározott részének értékesítésére irányuló versenyeztetési eljárást.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság értesítésre került.

**396/2022. (X.27.) Kgy. sz. határozatában** a Közgyűlés elfogadta a „Savaria Történelmi Karnevál” Közhasznú Közalapítvány alapító okiratát.

**Nagyné Dr. Gats Andrea, a Jogi és Képviselői Osztály vezetője jelenti:** Az alapító okirat aláírásra és a Szombathelyi Törvényszékhez benyújtásra került. A változások nyilvántartásba vétele a Törvényszék által folyamatban van.

**397/2022. (X.27.) Kgy. sz. határozatában** a Közgyűlés elfogadta az Eötvös Loránd Tudományegyetem által a szombathelyi duális gépészmérnök képzés fenntartására vonatkozóan megkötött együttműködési megállapodás alapján benyújtott szakmai és pénzügyi beszámolót, és felkérte a polgármestert, hogy a 2022/2023. tanévre vonatkozó támogatás utalásáról intézkedjen.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az ELTE értesítése és a támogatás átutalása megtörtént.

**398/2022. (X.27.) Kgy. sz. határozatában** a Közgyűlés módosította az Egészségügyi és Kulturális GESZ létszám-előirányzatát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az intézmény értesítése megtörtént, a szükséges munkajogi intézkedések megtételre kerültek.

**401/2022. (X.27.) Kgy. sz. határozatában** a Közgyűlés egyetértett a Megyei Jogú Városok Szövetsége Elnökének az Európai Bizottság Elnökéhez címzett levelével, a határozatban megfogalmazott módosításokkal.

**Dr. Kovács Előd, a Polgármesteri Kabinet vezetője jelenti:** A határozat a Megyei Jogú Városok Szövetsége Elnökének 2022. október 28. napján megküldésre került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2022. november 30.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2022. (XII.8.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja az 55/2020. (II.27.) Kgy. számú határozat 5-6. pontjai határidejének 2023. március 31. napjára történő módosítását.

3. A Közgyűlés jóváhagyja a 318/2020. (X.29.) Kgy. számú határozat 11. pontja határidejének 2023. március 31. napjára történő módosítását.

4. A Közgyűlés jóváhagyja a 63/2022. (II.24.) Kgy. számú határozat 2. pontja határidejének 2023. június 30. napjára történő módosítását.

5. A Közgyűlés jóváhagyja a 196/2022. (V.26.) Kgy. számú határozat határidejének a 2023. decemberi Közgyűlésre történő módosítását.

6. A Közgyűlés jóváhagyja a 335/2022. (IX.29.) Kgy. számú határozat 2. pontja határidejének a 2023. januári Közgyűlésre történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kalmár Ervin, a Városüzemeltetési Osztály vezetője,

Sütő Gabriella, városi főépítész)

**Határidő:** a 2-6. pontokban foglaltak szerint